Sigurd Dæhli

Sigurd Dæhli (født 6. mai 1953) er en norsk orienteringsløper og tidligere landslagsløper. Han ble verdensmester i stafett i 1981. Han løp ankeretappen for det norske laget som gikk til topps i Thun i Sveits. Laget besto ellers av Øyvin Thon, Harald Thon og Tore Sagvolden. Under VM i orientering 1983 tok han bronse individuelt. Han ble nordisk mester individuelt i 1977 og har tatt ni norske mesterskap, hvorav de fleste er tatt på stafett. 

Dæhli driver også med skiorientering og ble verdensmester i stafett 1986.

I World masters orienteering championships i Latvia i 2019 vant Dæhli langdistansefinalen i H65 med over 7 minutter foran andremann Matti Hautala.

Se også
Nordisk mesterskap i orientering - Mestvinnende utøvere

 Referanser 

Kategori:Norske orienteringsløpere
Kategori:Verdensmestere i orientering
Kategori:Fødsler i 1953
Kategori:Norske skiorienterere